**E l ő t e r j e s z t é s**

**Révfülöp Nagyközség Önkormányzata Polgármesterének döntéséhez**

**Tárgy: Helyi Termelői Piac működtetésével kapcsolatos döntések meghozatala**

**Előkészítette: dr. Takács Katalin aljegyző**

Jogszabállyal nem ellentétes

 -----------------------------------

 dr. Szabó Tímea jegyző

A veszélyhelyzet kihirdetéséről szóló 40/2020. (III. 11.) Korm. rendelet 1. §-ában a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A védelmi intézkedésekről szóló 168/2020. (IV. 30.) Korm. rendelet (a továbbiakban: Korm. rendelet) 3. §-a az alábbi, idős honfitársainkra vonatkozó védelmi intézkedéseket tartalmazza:

„3. § (1) Saját és családja érdekében a 65. életévét betöltött személy az élelmiszerüzletet, drogériát, gyógyszertárat, gyógyszert, gyógyászati segédeszközt forgalmazó üzletet 9.00 óra és 12.00 óra közötti időben látogathatja.

(2) Az élelmiszerüzletben, drogériában, gyógyszertárban, gyógyszert, gyógyászati segédeszközt forgalmazó üzletben 9.00 óra és 12.00 óra közötti időben az ott foglalkoztatottak kivételével kizárólag az (1) bekezdés szerinti személy tartózkodhat.

(3) A településen működő piac nyitva tartásának rendjéről és a piacnak a 65. életévüket betöltött személyek általi látogatásának rendjéről a települési önkormányzat e rendelettől eltérően rendelkezhet. A piac nyitva tartása alatt olyan kizárólagos látogatási idősávot kell megállapítani, amely alatt a piacot kizárólag 65. életévüket betöltött személyek látogathatják.”

A Korm. rendelet 10. § (3) bekezdésében felhatalmazást kap a települési önkormányzat polgármestere - mint a helyi önkormányzat képviselő-testülete hatáskörének gyakorlója a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján -, hogy önkormányzati rendeletben határozza meg a településen működő piac nyitva tartásának és a 65. életévüket betöltött személyek általi látogatásának szabályait.

Révfülöp Nagyközség Önkormányzata által a Révfülöp 1168/10. helyrajzi számú ingatlanon működtetett Helyi Termelői Piacra vonatkozó Piaci rendtartás VI. pontjában a piac nyitva tartása az alábbiak szerint került meghatározásra:

*„Mivel a térségben nagymértékű a forgalom ingadozása a piac üzemeltetésénél próbáljuk ezt figyelembe véve meghatározni az üzemelés napjait. Ezért a szezonban több lehetőséget próbálunk biztosítani az értékesítésre/vásárlásra, mint szezonon kívül, illetve ünnepek esetén (pl.: Karácson, Húsvét) is indokolt lehet az üzemelés változtatása. Az esetleges változásokról a fenntartó tájékoztatja az eladókat és a vásárlókat.*

*Nyitva tartás a nyári hónapokban:*

***szerdán*** *7.30 órától 12 óráig, az árusító köteles a megadott időtartamban a standján tartózkodni és árusítani, a piacot legkésőbb 13 óráig el kell hagyni.*

***szombat*** *7.30 órától 12 óráig, az árusító köteles a megadott időtartamban a standján tartózkodni és árusítani, a piacot legkésőbb 13 óraig el kell hagyni.”*

A jelenleg fennálló veszélyhelyzetben a Helyi Termelői Piac 2020. május 23. napjától kerül megnyitásra, - a Piaci rendtartásban szereplőktől eltérően - minden héten szombaton 8.00 órától 12.00 óráig, mely időtartamon belül a 65. életévüket betöltött személyek számára kizárólagos látogatási idősáv kerül biztosításra 8.00 órától 9.00 óráig.

Figyelemmel a Korm. rendelet 10. § (3) bekezdésében foglaltakra a településen működő piac nyitva tartásának és a 65. életévüket betöltött személyek látogatásának szabályait önkormányzati rendeletben szükséges megállapítani.

Figyelemmel arra, hogy jelen veszélyhelyzetben átmeneti ideig a piac nyitva tartása el fog térni a Piaci rendtartásban foglaltaktól, ezért szükséges a rendtartás módosítása.

A piac használatának díját a Piaci rendtartás VII. pontja a következők szerint határozza meg:

*„Árusítás történhet: a rendszeresített asztalokról, saját mobil standról, elárusító kocsiról.*

*A piacon történő árusításért szerződés alapján helyhasználati díjat (a továbbiakban: helypénz) kell az árusítást végzőnek az Üzemeltető részére fizetnie.*

*A díj asztalonként (helyszínen rendelkezésre áll) kerül megállapításra.*

*A piac használatáért fizetendő díj mértéke:*

*asztalonként szerdai napokon 2.000Ft/alkalom*

*pénteki napokon 3.000Ft/alkalom*

*Szerdai napokon a konzorciumi tag-településekről érkező, friss gyümölcsöt és zöldséget árusító kistermelők 500 Ft/nap/ ½ asztal tarifával árusíthatnak.*

*A fizetendő helypénz mértékét a Révfülöp Nagyközség önkormányzata Képviselő-testülete állapítja meg.*

*Az üzemeltető a kifizetett összegnek megfelelő, nyugtát köteles adni, melyet az árus – mindaddig, míg a helyét elfoglalva tartja – megőrizni és a felügyelő felhívására bemutatni tartozik. A helypénzjegy másra nem ruházható át.*

*Későbbiekben a fenntartó lehetőséget biztosít a helypénz hosszabb időtartamra történő megfizetésére.*

*Amennyiben az árusító a Piacfelügyelő hozzájárulása és díjfizetés nélkül jogosulatlanul több asztalt, vagy az engedélyezettnél nagyobb területet foglal el, az elfoglalt asztal vagy terület után az egyébként fizetendő díj kétszeresének megfelelő pótdíjat fizet.”*

# Magyarország helyi önkormányzatairól szóló 2011. évi CLXXXIX. törvény 13. § (1) bekezdés 14. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat különösen a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is.

Előbbiekre figyelemmel, továbbá annak érdekében, hogy a fennálló veszélyhelyzetben a lakosság élelmiszerrel való ellátása biztosított legyen, Révfülöp Nagyközség Önkormányzata Képviselő-testületének hatáskörében eljárva Révfülöp Nagyközség Polgármestere a veszélyhelyzet ideje alatt, illetve azt követően átmenetileg a helypénz beszedésétől el kíván tekinteni, ezért ennek okán is szükséges a Piaci rendtartás módosítása.

A piacot az önkormányzat működteti, de a Képviselő-testület korábban üzemeltetési megállapodást kötött a kékkúti Levendula Portával (Keszthelyi Tibor egyéni vállalkozó) a piac működtetésére, mely szerződés lejárt. Az üzemeltető vállalkozó tevékenységét a Képviselő-testület által 2018. május 31-én elfogadott Piaci rendtartás alapján végezte.

Révfülöp Nagyközség Önkormányzata Képviselő-testület 13/2020. (II.10.) határozatában egyetértett azzal, hogy a termelői piac a 2019. évhez hasonlóan a kialakult árusító klientúrát megtartva, azt tovább bővítve, a jelenlegi formában működjön tovább, valamint a Képviselő-testület ezen határozatában arról is döntött, hogy a Gazdasági, Turisztikai és Településfejlesztési Bizottság által előzetesen kidolgozott, a piac jövőbeli működtetésére vonatkozó javaslatokat márciusi ülésén megtárgyalja, és a Piaci rendtartásba beépíti.

Az időközben kihirdetett veszélyhelyzet okán a márciusi ülésen a piac jövőbeli működtetésére vonatkozó javaslatok nem kerültek megtárgyalásra.

Előbbiekre figyelemmel Révfülöp Nagyközség Polgármestere a korábbi évekhez hasonlóan az idei évben is megbízási szerződést kíván kötni a piac üzemeltetésére Keszthelyi Tiborral.

A megbízási szerződés tervezete jelen előterjesztés mellékletét képezi.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**INDOKOLÁS**

Révfülöp Nagyközség Önkormányzata a Révfülöp 1168/10. helyrajzi számú ingatlanon helyi termelői piacot működtet.

Figyelemmel a veszélyhelyzet kihirdetéséről szóló 40/2020. (III. 11.) Korm. rendeletben Magyarország egész területére kihirdetett veszélyhelyzetre, a Korm. rendeletben foglaltak szerint saját és családja érdekében a 65. életévét betöltött személy az élelmiszerüzletet, drogériát, gyógyszertárat, gyógyszert, gyógyászati segédeszközt forgalmazó üzletet 9.00 óra és 12.00 óra közötti időben látogathatja, mely időtartam alatt az ott foglalkoztatottak kivételével kizárólag a 65. életévüket betöltött személyek tartózkodhatnak ezen helyeken.

A Korm. rendelet 3. § (3) bekezdése szerint a településen működő piac nyitva tartásának rendjéről és a piacnak a 65. életévüket betöltött személyek általi látogatásának rendjéről a települési önkormányzat a Korm. rendelettől rendelettől eltérően rendelkezhet. A piac nyitva tartása alatt olyan kizárólagos látogatási idősávot kell megállapítani, amely alatt a piacot kizárólag 65. életévüket betöltött személyek látogathatják.

A Korm. rendelet 10. § (3) bekezdésében felhatalmazást kapott a települési önkormányzat polgármestere - mint a helyi önkormányzat képviselő-testülete hatáskörének gyakorlója a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján -, hogy önkormányzati rendeletben határozza meg a településen működő piac nyitva tartásának és a 65. életévüket betöltött személyek általi látogatásának szabályait.

A jelenleg fennálló veszélyhelyzetben a Helyi Termelői Piac 2020. május 23. napjától kerül megnyitásra, - a Piaci rendtartásban szereplőktől eltérően - minden héten szombaton 8.00 órától 12.00 óráig, mely időtartamon belül a 65. életévüket betöltött személyek számára kizárólagos látogatási idősáv kerül biztosításra 8.00 órától 9.00 óráig.

Figyelemmel a Korm. rendelet 10. § (3) bekezdésében foglaltakra a településen működő piac nyitva tartásának és a 65. életévüket betöltött személyek látogatásának szabályait önkormányzati rendeletben szükséges megállapítani.

A piac használatának díját a Piaci rendtartás VII. pontja határozza meg. Figyelemmel arra, hogy a helyi közügyek, valamint a helyben biztosítható közfeladatok körében ellátandó helyi önkormányzati feladat különösen a kistermelők, őstermelők számára értékesítési lehetőségeinek biztosítása, valamint annak érdekében, hogy a fennálló veszélyhelyzetben a lakosság élelmiszerrel való ellátása biztosított legyen, Révfülöp Nagyközség Önkormányzata Képviselő-testületének hatáskörében eljárva Révfülöp Nagyközség Polgármestere a veszélyhelyzet időtartama alatt, illetve azt követően átmenetileg a helypénz beszedésétől el kíván tekinteni.

Figyelemmel arra, hogy a veszélyhelyzet időtartama alatt, illetve azt követően átmenetileg a piac nyitva tartása, valamint a helypénz tekintetében a Piaci rendtartásban foglaltaktól eltérő szabályok kerülnek alkalmazásra, ezért szükséges a rendtartás piac nyitva tartását, valamint a piac használatának díját szabályozó pontjainak kiegészítése a veszélyhelyzet idejére, illetve az azt követő átmeneti időszakra vonatkozó szabályokkal.

A piacot az önkormányzat működteti, de a Képviselő-testület korábban megbízási szerződést kötött a kékkúti Levendula Portával (Keszthelyi Tibor egyéni vállalkozó) a piacfelügyelői feladatok ellátására, mely szerződés lejárt. A vállalkozó tevékenységét a Képviselő-testület által 2018. május 31-én elfogadott Piaci rendtartás alapján végezte.

Révfülöp Nagyközség Önkormányzata Képviselő-testület 13/2020. (II.10.) határozatában egyetértett azzal, hogy a termelői piac a 2019. évhez hasonlóan a jelenleg kialakult árusító klientúrát megtartva, azt tovább bővítve, a jelenlegi formában működjön tovább, valamint a Képviselő-testület ezen határozatában arról is döntött, hogy a Gazdasági Turisztikai és Településfejlesztési Bizottság által előzetesen kidolgozott, a piac jövőbeli működtetésére vonatkozó javaslatokat márciusi ülésén megtárgyalja, és a piaci rendtartásba beépíti.

Az időközben kihirdetett veszélyhelyzet okán a márciusi ülésen a piac jövőbeli működtetésére vonatkozó javaslatok nem kerültek megtárgyalásra.

Előbbiekre figyelemmel Révfülöp Nagyközség Polgármestere - a korábbi évekhez hasonlóan - az idei évre vonatkozóan is szerződést kíván kötni Keszthelyi Tiborral, melyben megbízza a Révfülöp 1168/10. helyrajzi számú ingatlanon létesített termelői piac piacfelügyelői feladatainak ellátásával. A megbízás 2020. május 23. napjától 2020. december 31. napjáig terjedő időszakra szól. A megbízási díj összege július 1-jétől piaci naponként az árusok befizetéseinek 60 %-ában, maximum 30.000 Ft-ban került meghatározásra, míg június 30-áig – figyelemmel arra, hogy ezen időtartam alatt az árusok által fizetendő helypénz elengedésre kerül – a megbízási díj összege piaci naponként 10.000 Ft-ban kerül meghatározásra.

A megbízási szerződés tervezete jelen előterjesztés mellékletét képezi.

A tervezet 1. §-ában kerül meghatározásra a Helyi Termelői Piac nyitvatartási ideje, a 2. § tartalmazza a piac 65. életévüket betöltött személyek általi látogatásának szabályait. A 3. § a rendelet időbeli hatályáról rendelkezik.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A jogalkotásról szóló 2010. évi CXXX. törvény 17. §-a szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A rendelet-tervezet címe: Révfülöp Nagyközség Önkormányzata Polgármesterének …/2020. (...) önkormányzati rendelete a Helyi Termelői Piac látogatásának rendjéről

Társadalmi-gazdasági hatása: A helyi termelői piac 2020. május 23. napjától június 30-áig minden szombaton 8.00 órától 12.00 óráig lesz nyitva, mely időtartamon belül a 65. életévüket betöltött személyek számára kizárólagos látogatási idősáv kerül biztosításra 8.00 órától 9.00 óráig.

Költségvetési hatása: A rendeletben mindössze a veszélyhelyzet, illetve az ezzel kapcsolatos felhatalmazás időtartamára a piac nyitva tartása és az idős személyek részére kizárólagos látogatási idősáv kerül meghatározásra. Figyelemmel arra, hogy a korábbi heti két alkalom helyett átmeneti ideig a piac heti egy alkalommal lesz nyitva, továbbá – a Piaci rendtartás módosításával – a helypénz ezen időszak alatt elengedésre kerül, így az önkormányzatnak helypénzből nem lesz bevétele, mindemellett a piac működtetésére szerződés kerül megkötésre, mely alapján a megbízási díjat kell fizetni.

Környezeti, egészségi következményei: Helyi Termelői Piacon egészséges élelmiszerek biztosítása a lakosság részére.

Adminisztratív terheket befolyásoló hatása: nincs.

Egyéb hatása: Kistermelők, őstermelők részére értékesítési lehetőséget biztosítása.

A rendelet megalkotásának szükségessége: Igény a polgármester részéről a helyi termelői piac kinyitására, valamint a 65. életévüket betöltött személyek számára kizárólagos látogatási idősáv biztosítására.

A rendelet megalkotása elmaradása esetén várható következmények: Nem kerülne kinyitásra a helyi termelői piac, nem kerülne meghatározásra a idősek kizárólagos látogatási idősávja.

A rendelet alkalmazásához szükséges feltételek: - személyi: Nincs.

- szervezeti: Nincs.

- tárgyi: Nincs.

- pénzügyi: Nincs.

***Határozati javaslatok:***

**RÉVFÜLÖP NAGYKÖZSÉG ÖNKORMÁNYZATA POLGÁRMESTERÉNEK**

**…/2020. (...) HATÁROZATA**

***A Helyi Termelői Piac Piaci rendtartásának módosításáról***

A veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Révfülöp Nagyközség Önkormányzata Képviselő-testületének hatáskörét gyakorolva a Helyi Termelői Piac Piaci rendtartásának VI. pontját a következővel egészítem ki:

„2020. május 23. napjától a Kormány által a veszélyhelyzet kihirdetéséről szóló 40/2020. (III. 11.) Korm. rendelet 1. §-ában az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdetett veszélyhelyzet okán 2020. június 30 -áig a piac szombatonként 8.00 órától 12.00 óráig tart nyitva.„

A Helyi Termelői Piac Piaci rendtartásának VII. pontját a következővel egészítem ki:

„2020. május 23. napjától a Kormány által a veszélyhelyzet kihirdetéséről szóló 40/2020. (III. 11.) Korm. rendelet 1. §-ában az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdetett veszélyhelyzet okán 2020. június 30-áig a piac használatáért fizetendő díjat nem kell megfizetni.”

Fenti módosítások Piaci rendtartásban történő átvezetéséről haladéktalanul gondoskodok.

**RÉVFÜLÖP NAGYKÖZSÉG ÖNKORMÁNYZATA POLGÁRMESTERÉNEK**

**…/2020. (...) HATÁROZATA**

***a Helyi Termelői Piac piacfelügyelői feladatainak ellátásáról***

A veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Révfülöp Nagyközség Önkormányzata Képviselő-testületének hatáskörét gyakorolva a Helyi Termelői Piac piacfelügyelői feladatainak ellátására 2020. május 23. napjától 2020. december 31. napjáig terjedő időszakra megbízási szerződést kötök Keszthelyi Tibor egyéni vállalkozóval (nyilvántartási száma: 40665281; adószáma: 76860139-1-39).

Az előterjesztés melléklete szerinti megbízási szerződés aláírásáról 2020. május 22. napjáig gondoskodok.

***Rendelet tervezet:***

**Révfülöp Nagyközség Önkormányzata Polgármesterének**

**…/2020. (...) önkormányzati rendelete**

**a Helyi Termelői Piac látogatásának rendjéről**

Révfülöp Nagyközség Önkormányzata Polgármestere a veszélyhelyzet kihirdetéséről szóló 40/2020. (III. 11.) Korm. rendelet 1. §-ában kihirdetett veszélyhelyzetre tekintettel a védelmi intézkedésekről szóló 168/2020. (IV.30) Korm. rendelet 3. § (3) bekezdésében kapott felhatalmazás alapján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott feladatkörében eljárva a következőket rendeli el:

1. § A Helyi Termelői Piac 2020. május 23. napjától szombatonként 8.00 órától 12.00 óráig tart nyitva.

2. § (1) A 65. életévét betöltött személy a Helyi Termelői Piacot 8.00 óra és 9.00 óra közötti időben látogathatja.

(2) A Helyi Termelői Piacon 8.00 óra és 9.00 óra közötti időben az ott árusítók kivételével kizárólag az (1) bekezdés szerinti személyek tartózkodhatnak.

3. § (1) Ez a rendelet a kihirdetését követő napon lép hatályba.

(2) Ez a rendelet a piac 65. életévet betöltött személyek általi látogatásának szabályai megalkotására való felhatalmazás megszűnését követő napon hatályát veszti.

 Kondor Géza dr. Szabó Tímea

 polgármester jegyző

A kihirdetés napja: …………………...

 dr. Szabó Tímea

 jegyző

Révfülöp, 2020. május 21.

 Kondor Géza

 polgármester